To personbiler kørte onsdag eftermiddag kort før klokken 15.30 frontalt sammen på Ny Nibevej ved Frejlev uden for Aalborg. I alt tre personer er kommet til skade ved ulykken og er blevet bragt til Aalborg Universitetshospital til behandling. Vagtchef ved Nordjyllands Politi Henrik Beck kender ved 16-tiden ikke de tre tilskadekomnes tilstand, men oplyser, at de efter ulykken alle kunne forlade bilerne ved egen hjælp.

Referat:
Tre personer er kommet til skade efter et frontalt sammenstød mellem to personbiler på Ny Nibevej ved Frejlev.